Γιάχορ Μεσαριάκου

Ο Γιάχορ Μεσαριάκου, γεννημένος στις 9 Οκτωβρίου 1976 στο Μινσκ της Λευκορωσίας, είναι πρώην διεθνής επαγγελματίας καλαθοσφαιριστής. Έχει ύψος 2,07 μέτρα και αγωνιζόταν στη θέση του πάουερ φόργουορντ.

Καριέρα
Ο Μεσαριάκου αγωνίστηκε στο πανεπιστήμιο Τζορτζ Ουάσινγκτον στις Ηνωμένες Πολιτείες, από το 1995 ως το 1999. Το καλοκαίρι του 1999, υπέγραψε στην ιταλική Σκαντόνε Αβελίνο, πριν μετακινηθεί στην Τουρκία και την Μπεσίκτας την επόμενη χρονιά.Yahor Meshcharakou | Saporta Cup (2001) | FIBA Europe

Τον Απρίλιο του 2001, υπέγραψε στην Αουρόρα Τζέζι, για να συνεχίσει το καλοκαίρι του 2001 στην Ουπέα Κάπο Ντ' Ορλάντο, όπου παρέμεινε για δύο χρόνια.

Το καλοκαίρι του 2003, συμφώνησε με την ομάδα του Μακεδονικού, όπου πέτυχε 253 πόντους σε 23 αγώνες, για να μεταγραφεί στον Άρη την επόμενη σεζόν, βοηθώντας τους "κίτρινους" να αγωνιστούν στον τελικό του κυπέλλου Ελλάδας. Παράλληλα, πέτυχε 282 πόντους σε 24 αγώνες, αλλά ο Άρης αν και βρέθηκε στην τρίτη θέση της κανονικής περιόδου του ελληνικού πρωταθλήματος, απώλεσε την έξοδο στην Ευρωλίγκα στα πλέι-οφ.Αριθμοί: ΑΡΗΣ - ΑΕΚ - Ε.Σ.Α.Κ.Ε.

Το 2005 μεταγράφηκε στην ρωσική Ούνικς Καζάν μέχρι το 2007, για να συνεχίσει το 2007-08 στην ουκρανική Αζοβμάς Μαριουπόλ.Yahor Meshcharakou Europe Stats | Basketball-Reference Ολοκλήρωσε την καριέρα του στην Σπαρτάκ Αγίας Πετρούπολης το 2010.Yahor Meshcharakou,Spartak St.Petersburg

 Παραπομπές 

 Πηγές 
 MESHCHARAKOU, YAHOR - Welcome to EUROLEAGUE BASKETBALL
 Yahor Meshcharakou Basketball Player Profile
 Yahor Meshcharakou - BGbasket.com

Κατηγορία:Πάουερ φόργουορντ
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Μπεσίκτας
Κατηγορία:Καλαθοσφαιριστές Αουρόρα Μπάσκετ Γέζι
Κατηγορία:Καλαθοσφαιριστές Μακεδονικού
Κατηγορία:Καλαθοσφαιριστές Ούνικς Καζάν
Κατηγορία:Καλαθοσφαιριστές Αζοβμάς Μαριουπόλ
Κατηγορία:Καλαθοσφαιριστές Σπαρτάκ Αγίας Πετρούπολης